**NAZIV KORISNIKA: UPRAVNI ODJEL ZA ODGOJ I OBRAZOVANJE PGŽ OSNOVNA ŠKOLA „DRAGO GERVAIS“ BREŠCA**

**BREŠCA 6, 51213 JURDANI**

**SAŽETAK DJELOKRUGA RADA:**

Temeljem Zakona o odgoju i obrazovanju u osnovnoj i srednjoj školi, Odluke MZO o nastavnom planu, predmetnih kurikuluma, kurikuluma među predmetnih tema, donosimo Godišnji plan i program rada i Školski kurikulum.

Želimo uspostaviti vertikalno i horizontalno zaokruženu uspješnu cjelinu. Pri tome uvažavamo posebnosti škole, lokalne sredine i Županije u kojoj djelujemo, s nastojanjem za podizanjem ugleda i promocijom.

Glavna zadaća i cilj rada škole je postići kvalitetno, kompetentno obrazovanje i odgoj učenika osposobljenog za cjeloživotno učenje, što ostvarujemo:

* Stalnim usavršavanjem nastavnika, primjenom znanja i kompetencija stečenih dvogodišnjom edukacijom MZO na CARNET-ovoj online platformi LOOMEN vezanoj uz reformu školstva „Škola za život“.
* Uključivanjem u CARNET ove webinare, prema području profesije i procjene potrebe osobnog podizanja kompetencija i područja rada kojeg želi unaprijediti
* Primjenom nove paradigme poučavanja temeljem reforme Škola za život.
* Aktivnim korištenjem informacijsko-komunikacijskih tehnologija i alata u nastavi.
* Poticanjem učenika na preuzimanje odgovornosti za svoje učenje, razvijanje kompetencije samo reguliranog učenja.
* Poticanjem učenika na izražavanje kreativnosti, talenata i sposobnosti kroz uključivanje u izvannastavne aktivnosti, dodatnu nastavu, natjecanja, prijave na literarne i likovne natječaje, školske projekte.
* Organiziranjem zajedničkih aktivnosti učenika i nastavnika tijekom nastavne godine, druženja kroz upoznavanje kulturne i duhovne baštine;
* Poticanjem razvoja pozitivnih vrijednosti, empatije, humanosti i volontiranja.
* Stalnim razvojem partnerstva s roditeljima u realizaciji odgojno-obrazovnih ishoda.

Razvijamo pozitivno pedagoško ozračje i prepoznatljivu školsku kulturu u kojoj učenik aktivno stvara funkcionalno znanje, ovladava vještinama, gradi stavove, vođen kompetentnim učiteljem, surađujući s drugim učenicima, osposobljen za cjeloživotno učenje.

Nastavljamo provoditi mjere zaštite od virusa Covid-19 i njegovih podvrsta u prilagođenom obliku.

**PRORAČUNSKI KORISNICI IZ DJELOKRUGA RADA:**

Učenici i zaposlenici OŠ „Drago Gervais“ Brešca

**ORGANIZACIJSKA STRUKTURA:**

Osnovna škola „Drago Gervais“ Brešca s 215 učenika, radi u dvije zgrade.

U matičnoj školi ima ukupno 209 učenika u 10 razrednih odjeljenja od 1. do 8. razreda,

u Područnoj školi Rupa-Lipa nalazi se 6 učenika u kombiniranom razrednom odjelu 1. i 3. razreda. Nastava je organizirana samo u jutarnjoj smjeni u petodnevnom radnom tjednu.

Redovna, izborna, dodatna i dopunska nastava izvode se prema Godišnjem planu i programu rada škole za školsku godinu 2024./2025. te Školskom kurikulumu.

Ukupni broj zaposlenih je 36,od toga u neposrednoj nastaviradi 23, od kojih 10 s nepunim radnim vremenom.

**FINANCIJSKI PLAN ZA 2025.-2027. GODINU:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2025.** | **2026** | **2027.** |
| **1.** | **5301** Osnovnoškolsko obrazovanje | 1.116.435,00 | 1.116.435,00 | 1.116.435,00 |
| **2.** | **5302** Unapređenje kvalitete odgojno obrazovnog sustava | 123.405,00 | 123.405,00 | 123.405,00 |
| **3.** | **5306** Obilježavanje postignuća učenika i nastavnika | 80,00 | 80,00 | 80,00 |
| **4.** | **5308** Kapitalna ulaganja u odgojno.obrazovnu.infrastrukturu | 303,00 | 303,00 | 303,00 |
|  | **Ukupno razdjel:** | **1.240.223,00** | **1.240.223,00** | **1.240.223,00** |

**NAZIV PROGRAMA: ZAKONSKI STANDARD USTANOVA OSNOVNOG ŠKOLSTVA**

**SVRHA PROGRAMA:** *(odrediti način što se programom želi postići, način realizacije programa i tko je korisnik ili primatelj usluge.)*

Poučavanjem propisanog Nastavnog plana i programa na zanimljiv i suvremen način, korisnog Školskog kurikuluma, važnog za razvoj kompetencija (znanja, vještina, sposobnosti, vrijednosti i stavova), uvjeriti sudionike da ulaganjem napora u procesu izobrazbe - dodaju kvalitetu svom životu.

Odgovornim, kvalitetnim i kompetentnim radom svih zaposlenih u školi, dosljednim poštivanjem dogovorenih pravila, aktivnim sudjelovanjem svih sudionika (učenici, učitelji i roditelji) u procesu odgoja i obrazovanja ostvarujemo:

**- koristi za učenike** – sustavnim načinom poučavanja potičemo i unaprjeđujemo intelektualni, tjelesni, estetski, društveni, moralni i duhovni razvoj u skladu s njihovim sposobnostima i sklonostima uz osposobljavanje za cjeloživotno učenje;

**- koristi za roditelje** – odgojem i obrazovanjem njihove djece u skladu s općim kulturnim i civilizacijskim vrijednostima, ljudskim pravima te pravima i obvezama djece, osposobljavamo ih za življenje u globalnom svijetu, za poštivanje različitosti i obiteljskih vrijednosti, te svojih korijena;

**- koristi za zaposlenike** – pružanjem sigurne i ugodne radne sredine uz mogućnost osobnog i stručnog napredovanja;

- **koristi za užu i širu lokalnu zajednicu** – odgajamo i obrazujemo mlade ljude, buduće nositelje razvoja zajednice, koji imaju zdrave životne navike, osposobljeni za cjeloživotno učenje, ekološki su osviješteni, poštuju kulturnu baštinu.

**POVEZANOST PROGRAMA SA STRATEŠKIM DOKUMENTIMA:** *( ostvarenju kojih strateških ciljeva i mjera pridonosi provedba ovog programa)*

**POSEBNI CILJ: Unapređenje obrazovnog sustava te njegova usklađenost sa potrebama u**

**gospodarstvu**

Učitelj u ulozi organizatora i moderatora učenja postupno prepušta odgovornost za učenje i poučavanje samim učenicima. Uz poticanje cjelovitog razvoja osobe, u središtu nastavnog procesa je učenik 21. stoljeća aktivan u znanjima i vještinama:

* upravlja svojim učenjem
* uspješan u rješavanju problema
* razvijene komunikacijske kompetencije
* informacijski i medijski pismen
* financijski i ekonomski pismen
* globalno osviješten
* društveno angažiran
* kritički promišlja
* surađuje
* inovator.

**MJERA: Razvoj ljudskih potencijala i povećanje kvalitete života**

1. Postupan razvoj kompetencija učitelja – od poznavanja, razumijevanja i primjene do potpune integracije u poučavanje - preuzimanje odgovornosti za:

* osobni i profesionalni razvoj
* rad s izvorima učenja i poučavanja
* poznavanje kurikuluma predmeta
* razumijevanje procesa učenja
* primjena inkluzivnih praksa
* integracija IKT
* vrednovanje učenja
* razvoj vještina za 21. stoljeće.

2. Njegovanje sigurnog okruženja za učenje koje će poticati na istraživanje, razvijati samokontrolu i samostalnost učenika. Uz zadovoljavanje individualnih potreba poticati osjećaj zajedništva.

3. Postići partnerski odnos između škole, učitelja, obitelji i zajednice. Uz poštivanje različitosti iz kojih dijete dolazi, osnaživati zajedničku odgovornost za odgoj i obrazovanje djeteta. Pažljivim protokom informacija pridonijeti kvaliteti razvoja djeteta kao osobe u cjelini.

4. Kreirati i omogućiti sudjelovanje učenika u različitim interakcijama koje će poticajno djelovati na stvaranje novih znanja i razvoj djetetova identiteta radi ostvarivanja potencijala. Učenik je ravnopravan i aktivni sudionik u odgojno-obrazovnom procesu i član zajednice.

**ZAKONSKE I DRUGE PODLOGE NA KOJIMA SE PROGRAM ZASNIVA:** *(potrebno je navesti koji je zakonski ili drugi temelj za uključenje programa u Proračun)*

Zakon o odgoju i obrazovanju u osnovnoj i srednjoj školi (NN 87/08, 86/09, 92/10,105/10, 90/11,5/12,

16/12, 86/12,126/12, 94/13, 152/14, 7/17, 68/18, 92/19, 64/20 i 151/22),

Zakon o financiranju jedinica lokalne i područne (regionalne) samouprave (NN 117/93,69/97,33/00,

73/00,127/00,59/01,107/01,11/01,150/02,147/03,132/06,26/07,73/08,25/12)

Državni pedagoški standard osnovnoškolskog sustava odgoja i obrazovanja (NN 63/08,90/10)

Upute za izradu proračuna Primorsko-goranske Županije za razdoblje 2025.-2027. godine.

Godišnji plan i program rada škole za školsku godinu 2024./2025.

Školski kurikulum OŠ“Drago Gervais“ Brešca za školsku godinu 2024./2025.

Pravilnik o tjednim radnim obvezama učitelja i stručnih suradnika u osnovnoj školi

Temeljni kolektivni ugovor za službenike i namještenike u javnim službama

Kolektivni ugovor za zaposlenike u osnovnoškolskim ustanovama.

**Odluke o donošenju** kurikuluma za nastavne predmete te među predmetne teme koje se **primjenjuju** od školske **godine 2019./2020.:**

1. Odluka o donošenju kurikuluma za međupredmetnu temu **Građanski odgoj i obrazovanje** za osnovne i srednje škole u Republici Hrvatskoj, NN 10/2019, 29.1.2019.
2. Odluka o donošenju kurikuluma za međupredmetnu temu **Poduzetništvo** za osnovne i srednje škole u Republici Hrvatskoj, NN 7/2019, 22.1.2019.
3. Odluka o donošenju kurikuluma za međupredmetnu temu **Održivi razvoj** za osnovne i Srednje škole u Republici Hrvatskoj, NN 7/2019, 22.1.2019.
4. Odluka o donošenju kurikuluma za međupredmetnu temu **Osobni i socijalni razvoj** za osnovne i srednje škole u Republici Hrvatskoj, NN 7/2019, 22.1.2019.
5. Odluka o donošenju kurikuluma za međupredmetnu temu **Učiti kako učiti** za osnovne i srednje škole u Republici Hrvatskoj, NN 7/2019, 22.1.2019.
6. Odluka o donošenju kurikuluma za međupredmetnu temu **Uporaba informacijske i komunikacijske tehnologije** za osnovne i srednje škole u Republici Hrvatskoj, NN 7/2019, 22.1.2019.
7. Odluka o donošenju kurikuluma za međupredmetnu temu **Zdravlje** za osnovne škole i srednje škole u Republici Hrvatskoj, NN 10/2019, 29.1.2019.
8. Odluka o izmjeni Odluke o donošenju kurikuluma za međupredmetnu temu Zdravlje za osnovne škole i srednje škole u Republici Hrvatskoj, NN 21/2019, 1.3.2019.
9. Odluka o donošenju kurikuluma za nastavni predmet **Informatike** za osnovne škole i gimnazije u Republici Hrvatskoj, NN 22/2018, 6.3.2018.
10. Odluka o donošenju kurikuluma za nastavni predmet **Hrvatski jezik** za osnovne škole i gimnazije u Republici Hrvatskoj, NN 10/2019, 29.1.2019.
11. Odluka o dopuni Odluke o donošenju kurikuluma za nastavni predmet **Hrvatski jezik** za srednje strukovne škole na razini 4.2. u Republici Hrvatskoj, NN 24/2019, 11.3.2019.
12. Odluka o donošenju kurikuluma za nastavni predmet **Matematike** za osnovne škole i gimnazije u Republici Hrvatskoj, NN 7/2019, 22.1.2019.
13. Odluka o donošenju kurikuluma za nastavni predmet **Engleski jezik** za osnovne škole i

gimnazije u Republici Hrvatskoj, NN 7/2019, 22.1.2019

1. Odluku o donošenju kurikuluma za nastavni predmet **Talijanski jezik** za osnovne škole i gimnazije u Republici Hrvatskoj, NN 7/2019, 22.1.2019.
2. Odluka o donošenju kurikuluma za nastavni predmet **Katolički vjeronauk** za osnovne škole i gimnazije u Republici Hrvatskoj, NN 10/2019, 29. 1. 2019.
3. Odluka o donošenju kurikuluma za nastavni predmet **Biologije** za osnovne škole i gimnazije u Republici Hrvatskoj, NN 7/2019, 22. 1. 2019.
4. Odluka o donošenju kurikuluma za nastavni predmet **Kemije** za osnovne škole i gimnazije u Republici Hrvatskoj, NN 10/2019, 29. 1. 2019.
5. Odluka o donošenju kurikuluma za nastavni predmet **Fizike** za osnovne škole i gimnazije u Republici Hrvatskoj, NN 10/2019, 29. 1. 2019.
6. Odluka o donošenju kurikuluma za nastavni predmet **Prirode i društva** za osnovne škole u Republici Hrvatskoj, NN 7/2019, 22. 1. 2019.
7. Odluka o donošenju kurikuluma za nastavni predmet **Prirode** za osnovne škole u Republici Hrvatskoj, NN 7/2029, 22. 1. 2019.
8. Odluka o donošenju kurikuluma za nastavni predmet **Geografije** za osnovne škole i gimnazije u Republici Hrvatskoj, NN 7/2019, 22. 1. 2019.
9. Odluka o donošenju kurikuluma za nastavni predmet **Povijest** za osnovne škole i gimnazije u Republici Hrvatskoj, NN 27/2019, 20. 3. 2019.
10. Odluka o donošenju kurikuluma za nastavni predmet **Glazbene kulture** za osnovne škole i Glazbene umjetnosti za gimnazije u Republici Hrvatskoj, NN 7/2091, 22. 1. 2019.
11. Odluka o donošenju kurikuluma za nastavni predmet **Likovne kulture** za osnovne škole i Likovne umjetnosti za gimnazije u Republici Hrvatskoj, NN 7/2091, 22. 1. 2019.
12. Odluka o donošenju kurikuluma za nastavni predmet **Tehničke kulture** za osnovne škole u Republici Hrvatskoj, NN 7/2029, 22. 1. 2019., te izmjene NN 69/2019, 19. 7. 2019.
13. Odluka o donošenju kurikuluma za nastavni predmet **Tjelesne i zdravstvene kulture** za osnovne škole i gimnazije u Republici Hrvatskoj, NN 27/2019, 20. 3. 2019.
14. Ispravak odluka o donošenju kurikuluma za nastavne predmete, NN 10/2019, 29. 1. 2019.
15. Odluka o donošenju **nastavnog plana za osnovnu školu**, NN 66/2019, 10. 7. 2019.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:** *(potrebno je navesti temeljem čega su planske veličine određene u predloženim iznosima)*

Izvori sredstava za financiranje rada OŠ “Drago Gervais“ Brešca su :

* Državni proračun - skupina 636 (MZO) - financiranje rashoda za zaposlene
* Županijski proračun - skupina 671 - materijalni troškovi - decentralizacija i programi
* sufinanciranje od roditelja za produženi boravak - skupina 652
* financiranje Općine za plaću psihologa, produženi boravak učenika i čuvanje učenika putnika - skupina 636
* donacije - 663

Prihodima iz Državnog proračuna planirano je financiranje rashoda za zaposlene-plaće, prijevoz na posao

i ostale naknade prema važećim zakonskim propisima.

Prihodima iz Županijskog proračuna planirano je financiranje materijalnih rashoda prema

Odluci o kriterijima i mjerilima i načinu financiranja minimalnog financijskog standarda za

decentralizirane funkcije osnovnog školstva u 2024 godini i prema Uputama za izradu

proračuna PGŽ za 2025.- 2027.godinu.

Prihodi i primici za 2025.godinu planirani su na temelju Prijedloga II izmjena i dopuna proračuna PGŽ za 2025.godinu.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** *(potrebno je obrazložiti u kojoj mjeri su ostvareni ciljevi i postignuti rezultati temeljeni na pokazateljima uspješnosti iz prethodne godine)*

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2025.** | **2026.** | **2027.** |
| 1. | Osiguranje uvjeta rada | 1.061.435,00 | 1.061.435,00 | 1.061.435,00 |
| 2. | Nabava udžbenika za učenike OŠ | 13.000,00 | 13.000,00 | 13.000,00 |
| 3. | Prehrana za učenike u osnovnim školama | 42.000,00 | 42.000,00 | 42.000,00 |
| 4. | Produženi boravak učenika putnika | 64.492,00 | 64.492,00 | 64.492,00 |
| 5. | Sufinanciranje rada pomoćnika u nastavi | 47.213,00 | 47.213,00 | 47.213,00 |
| 6.. | Programi školskog kurikuluma | 8.300,00 | 8.300,00 | 8.300,00 |
| 7. | Osiguranje besplatnih zaliha menst.. higijenskih.potrepština | 400,00 | 400,00 | 400,00 |
| 8. | Natjecanja i smotre | 80,00 | 80,00 | 80,00 |
| 9. | Opremanje ustanova školstva | 303,00 | 303,00 | 303,00 |
| 10. | Županijska škola plivanja | 3.000,00 | 3.000,00 | 3.000,00 |
|  | **Ukupno program:** | **1.240.223,00** | **1.240.223,00** | **1.240.223,00** |

**RAZLOG ODSTUPANJA OD PROŠLOGODINJIH PROJEKCIJA:** *razlog povećanja plana i projekcija od prošlogodišnjeg je zbog većih materijalnih i ostalih troškova te radi povećanja plaća i materijalnih troškova zaposlenika*

**POKAZATELJI USPJEŠNOSTI:** *(pokazatelji uspješnosti predstavljaju podlogu za mjerenje učinkovitosti provedbe* ***programa*** *i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

Srednja ocjena razrednih odjela je **4,63** za odjele razredne nastave, a **4,23** za odjele predmetne nastave. Prosječna srednja ocjena svih razrednih odjela škole je **4,43**.

Struktura učeničkog općeg uspjeha na kraju nastavne godine:

* **odličnih učenika** 69,5% razredna nastava, 42 % predmetna nastava
* **vrlo dobrih učenika** 28,5% razredna nastava, 43 % predmetna nastava
* **dobrih učenika** 2% razredna nastava, 10% predmetna nastava
* **dovoljnih učenika** **nema**
* **5% učenika PN upućeno na dopunski rad**

Uspoređujući rezultate kroz proteklih pet godina, ove godine ne dolazi do značajnijih odstupanja u postignuću učenika. Prosjek značajno podižu odgojni predmeti, no ta situacija prisutna je u svim osnovnim školama.

Ovako visoki odgojno-obrazovni rezultati ostvareni su i zahvaljujući pojačanom radu s učenicima s teškoćama u učenju, čemu se u našoj školi posvećuje velika pažnja. U razrednoj nastavi organizirana je dopunska nastava iz Hrvatskog jezika i Matematike. U predmetnoj nastavi ove godine organizirana je dopunska nastava iz Hrvatskog jezika, Matematike, Kemije, Engleskog jezika, Fizike i Povijesti.

Pored toga, učinkovitim se pokazao individualni rad školskih psihologinja s učenicima i uspješna suradnja s roditeljima. Razrednici i predmetni učitelji u stalnom su kontaktu i pomažu planirati ispravljanje negativnih ocjena. Najviše ocjene učenici i na kraju školske godine imaju iz odgojnih i izbornih predmeta, a nešto su slabiji rezultati iz obrazovnih predmeta.

Ove školske godine pod vodstvom NCVVO provedeni su Nacionalni ispiti za učenike četvrtog i osmog razreda. Ispiti su održani tijekom ožujka 2024. U svim nastavnim predmetima koji su se vrednovali u 4. i u 8. razredu, učenici škole postigli su veći postotak uspjeha od županijskog i nacionalnog prosjeka**.**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ciljana vrijednost 2025.** | **Ciljana vrijednost 2026.** |
| Ostvarenje nastavnih planova i programa | Financiranjem materijalnih i financijskih rashoda omogućiti nesmetano odvijanje nastavnog procesa sukladno planu i programu | **%**  plana | 100 % | 100 % | 100 % | 100 % |
| Ostvarenje plana tekućeg i investicijskog održavanja objekata | Financiranjem prioritetnih investicijskih radova na objektima osigurati rad škola | **%**  plana | 0 | 0 | 0 | 0 |
| Ostvarenje plana opremanja škola | Financiranjem nabave opreme zadržati uvjete za odvijanje nastavnog procesa | euro | 5.000 | 6.000 | 6.000 | 7.000 |
| Ostvarenje Plana rashoda za nabavu proizvedene dugotrajne imovine i dodatna ulaganja na nefinanc.imov. | Financiranjem izgradnje i rekonstrukcije školskih objekata osiguravaju se uvjeti za odvijanje nastavnih aktivnosti | **%**  plana | 0 | 0 | 0 | 0 |

**Brešca, 14.11.2024. Ravnateljica:**

**Dijana Valentin, prof.**